b'\n_START_ARTICLE_\nDemonstracije na Trgu nebe\xc5\xa1kega miru 1989\n_START_PARAGRAPH_\nDemonstracije na Trgu nebe\xc5\xa1kega miru 1989 so bile serije demonstracij \xc5\xa1tudentov, intelektualcev in delavcev za ve\xc4\x8djo politi\xc4\x8dno in dru\xc5\xbebeno svobodo, ki so se za\xc4\x8dele 14. aprila 1989, krvavo pa so se kon\xc4\x8dale po posredovanju kitajske ljudske armade 4. junija. Pokol se je zgodil v no\xc4\x8di s 3. na 4. junij 1989, ko je kitajska vojska s tanki in oro\xc5\xbejem razgnala udele\xc5\xbeence protestov za demokracijo in \xc4\x8dlovekove pravice. Vojska je s tanki in tovornjaki zapeljala v mno\xc5\xbeico protestnikov, vojaki so streljali nanje, medtem ko so se protestniki branili s kamenjem. Pri tem je bilo ubitih nekaj sto, po nekaterih podatkih pa celo nekaj tiso\xc4\x8d ljudi, ve\xc4\x8d kot 120.000 nasprotnikov re\xc5\xbeima po vsej dr\xc5\xbeavi pa so zaprli. Oblasti nasilni poseg \xc5\xa1e vedno opravi\xc4\x8dujejo v imenu \xc2\xbbprihodnosti partije in dr\xc5\xbeave\xc2\xab.'